එල්.ටී.ටී.ඊ. ත්‍රස්තවාදීන් විවිධ උපක්‍රම යොදාගනිමින් ප්‍රධානපෙළේ දේශපාලනඥයන් ඝාතනය කිරීමට පටන්ගත් පසු එම ඝාතන වළක්වා ගැනීමට හා ඒවාට සාර්ථකව මුහුණදීමේ අරමුණ ඇතිව පොලිස් විශේෂ කාර්ය බළකාය යටතේ ප්‍රභූ ආරක්ෂක කොට්ඨාසයක් ආරම්භ කරනු ලැබීය. 1987 වසරේදී පොලිස් විශේෂ කාර්ය බළකායේ නිලධාරීන් කණ්ඩායමක් තෝරාගෙන ඔවුන්ට ප්‍රභූ ආරක්ෂාව සම්බන්ධයෙන් විශේෂ පුහුණුවක් ලබාදී ඇත.ප්‍රභූ ආරක්ෂාව සඳහා නිලධාරීන් තෝරා ගැනීමට කලින් ඔවුන්ගේ ශාරීරික යෝග්‍යතාව, ඉලක්කයට වෙඩි තැබීමේ හැකියාව හා ක්ෂණික ප්‍රතික්‍රියා දැක්වීමේ වේගය පරීක්ෂා කර බලා ඒවාට සමත්කම් දක්වන නිලධාරීන් පමණක් මේ සඳහා බඳවාගෙන තිබේ.